Source: https://www.riigiteataja.ee/akt/13329645
Timestamp: 2020-02-23 07:39:10+00:00

Document:
Kultiveerimismaterjali importimisele esitatavad nõuded – Riigi Teataja
Kultiveerimismaterjali importimisele esitatavad nõuded
Kultiveerimismaterjali importimisele esitatavad nõuded - sisukord
§ 3 Imporditava kultiveerimismaterjali kvaliteedinõuded
§ 4 Kultiveerimismaterjali impordiloa taotlemine ja andmine
§ 5 Kultiveerimismaterjali impordi arvestuse pidamine
Kultiveerimismaterjali importimisele esitatavad nõuded1
Vastu võetud 11.12.2006 nr 72
RTL 2006, 89, 1655
09.06.2010 RT I 2010, 33, 175 21.06.2010
Määrus kehtestatakse «Taimede paljundamise ja sordikaitse seaduse» § 111 lõike 2 alusel.
(1) Määrusega kehtestatakse metsanduslikel eesmärkidel kasutatava kultiveerimismaterjali väljaspool Euroopa Liidu tolliterritooriumi asuvast riigist või territooriumilt või riigist, mis ei ole Euroopa Majanduspiirkonna liikmesriik, Eestisse importimise nõuded.
(2) Geneetiliselt muundatud kultiveerimismaterjali import toimub selle määruse nõuete kohaselt, arvestades «Geneetiliselt muundatud organismide keskkonda viimise seaduses» sätestatut.
Määruses käsitletakse kultiveerimismaterjali algmaterjali päritolu käsitlevaid mõisteid järgmises tähenduses:
1) autohtoonne puistu või seemneallikas on looduslikult uuenenud puistu või seemneallikas või selline puistu või seemneallikas, mis on uuendatud tehislikult, kuid samast puistust või seemneallikast või vahetus läheduses asuvatest autohtoonsetest puistutest või seemneallikatest pärineva kultiveerimismaterjaliga;
2) indigeenne puistu või seemneallikas on selline puistu või seemneallikas, mis on kasvatatud tehislikult rajatuna samast päritolupiirkonnast pärinevast seemnest.
§ 3. Imporditava kultiveerimismaterjali kvaliteedinõuded
Imporditav sertifitseeritava puuliigi kultiveerimismaterjali partii peab vastama kultiveerimismaterjalile kehtestatud kvaliteedinõuetele ning peab olema varustatud sertifitseerimist või kontrollimist tõendava dokumendiga vastavalt Euroopa Komisjoni otsusele 2008/989/EÜ, millega liikmesriikidel lubatakse vastavalt nõukogu direktiivile 1999/105/EÜ teha otsuseid teatavatest kolmandatest riikidest imporditavale metsapaljundusmaterjalile antavate tagatiste samaväärsuse kohta (ELT L 352, 31.12.2008, lk 55–57). Sertifitseerimist tõendav dokument peab vastama Euroopa Liidu nõukogu direktiivi 1999/105/EÜ metsapaljundusmaterjali turustamise kohta (EÜT L 11, 15.01.2000, lk 17–40) lisas VIII toodud vormile või on selleks päritoluriigi välja antud ametlik sertifikaat ning ühtlasi peab kolmanda riigi tarnija esitama dokumentatsiooni, mis sisaldab üksikasju kõikide eksporditavate partiide kohta.
[RT I 2010, 33, 175 - jõust. 21.06.2010]
§ 4. Kultiveerimismaterjali impordiloa taotlemine ja andmine
(1) Enne sertifitseeritava puuliigi kultiveerimismaterjali partii importimist esitab importija Keskkonnaametile (edaspidi loa andja) impordiloa saamiseks käesoleva määruse lisas 1 esitatud vormi kohase taotluse, milles on märgitud järgmised andmed:
1) taotluse esitaja või tema volitatud esindaja nimi, isiku- või registrikood, aadress ja kontaktandmed;
2) puuliik ja imporditava kultiveerimismaterjali kategooria, sortiment ja kogus;
3) imporditava kultiveerimismaterjali lähtekohamaa ja importimise eesmärk. Kui importimise eesmärk on metsandusalane katse- või teadusuuring, metsaaretus või metsa geenivarude säilitamine, peab taotluses olema märgitud ka kultiveerimismaterjali lõppkasutaja;
4) kultiveerimismaterjali sertifitseerimist tõendava dokumendi, põhitunnistuse või kultiveerimismaterjali päritoluriigis välja antud ametliku sertifikaadi number, väljastamise aeg ja väljastanud asutuse nimetus;
5) kultiveerimismaterjali pakendamise aeg, koht ja pakendi lühikirjeldus;
6) kultiveerimismaterjali piiriületuse aeg ja koht.
(2) Taotlusele lisatakse koopia käesoleva paragrahvi lõike 1 punktis 4 nimetatud dokumendist.
(3) Loa andja väljastab määruse lisas 2 esitatud vormi kohase impordiloa ühe kuu jooksul nõuetekohase taotluse saamisest arvates juhul, kui kohalikul kultiveerimismaterjali turul valitseb kvaliteedinõuetele vastava kultiveerimismaterjali puudus, mida ei ole võimalik Euroopa Ühenduse siseselt ületada.
(4) Loa väljaandmisest keeldumisest ja keeldumise põhjustest teatab loa andja loa taotlejale kirjalikult ühe kuu jooksul impordiloa taotluse saamisest arvates.
§ 5. Kultiveerimismaterjali impordi arvestuse pidamine
(1) Importija peab kultiveerimismaterjali impordi arvestust, märkides imporditud kultiveerimismaterjali kohta järgmised andmed:
5) algmaterjali tüüp;
6) kategooriasse algallikas tuntud kuuluva kultiveerimismaterjali algmaterjali päritolupiirkond ning selle piirkonna geograafiline asukoht põhjalaiuste ning idapikkuste vahemikena; kategooriasse valitud kuuluva kultiveerimismaterjali algmaterjali päritolupiirkond ja põhjalaiusega ning idapikkusega määratud geograafiline asukoht või laius- ning pikkuskraadide vahemik ning kategooriatesse kvalifitseeritud ja katsetatud kuuluva kultiveerimismaterjali algmaterjali päritolupiirkond ning selle täpne geograafiline asukoht;
7) teave, kas algmaterjal pärineb autohtoonsest või indigeensest puistust või seemneallikast;
8) seemla ja perekondade vanemate tüüpi algmaterjali korral selle algmaterjali koostis ja koostamise alused;
9) kategooriasse katsetatud kuuluva kultiveerimismaterjali korral teave kultiveerimismaterjali geneetilise muundamise kohta;
10) seemnetel nende valmimise aasta ja mass kaaluühikutes;
11) istutusmaterjali taimede vanus, tüüp ja kogus.
(2) Kultiveerimismaterjali importija peab 1 kuu jooksul kultiveerimismaterjali impordiloa taotlusel esitatud kultiveerimismaterjali piiriületuse aja kuupäevast esitama loa andjale kirjaliku aruande imporditud kultiveerimismaterjali kohta, võttes aluseks selle paragrahvi lõikes 1 nimetatud andmed imporditud ja turustatud kultiveerimismaterjali partiide kohta.
1 Euroopa Ühenduse nõukogu direktiiv 1999/105/EÜ metsapaljundusmaterjali turustamise kohta (EÜT L 11, 15.01.2000, lk 17–40).
Keskkonnaministri 11. detsembri 2006. a määruse nr 72
«Kultiveerimismaterjali importimisele esitatavad nõuded»
Kultiveerimismaterjali impordiloa taotlus
Taotluse esitaja ...........................................................................................................................
nimi, isiku- või registrikood, aadress, telefoni nr
volitatud esindaja andmed – volituse alus, nimi, isiku- või registrikood, aadress, telefoni nr
soovib Eestisse importida ............................................................................................................
puuliik, millisest riigist
kategooria ..................................................................................................................................
algallikas tuntud; valitud; kvalifitseeritud; katsetatud
kultiveerimismaterjali, milleks on seemned; taimeosad; paljasjuursed taimed; konteinertaimed
(mittevajalik maha kriipsutada) koguses .......................................................................................
mass kilogrammides või arv tükkides
Kultiveerimismaterjali algmaterjal pärineb ....................................................................................
riik, piirkond
Impordi eesmärk: .......................................................................................................................
Metsakultiveerimismaterjali sertifitseerimist tõendava dokumendi number, väljastamise aeg ja selle
väljastanud asutuse nimetus: ........................................................................................................
Kultiveerimismaterjali pakendamise aeg, koht ja pakendi kirjeldus: ...............................................
Kultiveerimismaterjali piiriületuse aeg ja koht: ..............................................................................
Taotleja nimi ja allkiri: .............................................................
IMPORDILUBA
IMPORDILOA NUMBER: ...................
KUUPÄEV: ..............................................
IMPORDILOA ANDMISE ALUS: ...............................................................................................
IMPORDILOA ANDJA: ............................................................................................................
AADRESS, REGISTRIKOOD: .....................................................................................................
TELEFON, FAKS, E-POST: ........................................................................................................
Impordiluba annab õiguse ................................ Eestisse kultiveerimismaterjali importida.
impordi lähtemaa
IMPORDILOA SAAJA: .............................................................................................................
AADRESS, ISIKU- VÕI REGISTRIKOOD: ................................................................................
TELEFON, FAKS, E-POST: .........................................................................................................
VOLITATUD ESINDAJA: ............................................................................................................
esindaja nimi, isiku- või registrikood ja aadress
KÄESOLEVAGA ON LUBATUD:
importida lubatud kultiveerimismaterjali kirjeldus ja kogus
KULTIVEERIMISMATERJAL ON:
KASVATATUD/VARUTUD: ........................................................................................................
päritolumaa ja täpse asukoha kohanimi
PAKENDATUD: ............................................................................................................................
pakendamise aeg, koht ja pakendi lühikirjeldus
VARUSTATUD: .............................................................................................................................
sertifitseerimist tõendava dokumendi number, väljastamise aeg ja väljastanud asutuse nimetus
IMPORTIMISE AEG: ..............................................................
PIIRIÜLETUSPUNKTI(DE) NIMETUS: .........................................................
impordiloa andnud asutuse juhi nimi ja allkiri

References: § 3

§ 4

§ 5
 § 111

§ 3

§ 4

§ 5